**Dom sv. Anny**

***Poslanie zriaďovateľa*** *je naplňovanie evanjeliového prikázania lásky k Bohu a k blížnemu a pomoc ľuďom v hmotnej, sociálnej, duševnej a duchovnej núdzi bez ohľadu na rasu, národnosť, náboženstvo, politické zmýšľanie či iné postavenie.*

*Stanovy Gréckokatolíckej charity Prešov zo dňa 11.05.2009*

**Poslaním zariadenia** je sprevádzanie rodín, detí a mladých dospelých v nepriaznivej sociálnej situácií z dôvodu ťažkého zdravotného postihnutia v zmysle zákona o sociálnych službách ako súčasť poslania GKCH.

**Hodnoty:** Desať etických a sociálnych hodnôt je podľa Desatora Božích prikázaní, ktoré sú spracované v etickom programe DekaCert.

Identita, Integrita, Sviatočný čas, Generačná solidarita, Telesný a duchovný život, Spoľahlivosť, Majetok, Komunikácia, Rodinné spoločenstvo, Sociálne spoločenstvo.

**Motto**: Spolupráca a dôvera je naša vzájomná odmena.

**Vízia**: Pre deti a dospelých so zdravotným znevýhodnením spoločne tvoríme priestor pre rast, kde s úsmevom a láskavosťou prostredníctvom individuálneho prístupu zmysluplne vyplníme Váš čas. Ponúkame možnosti rozvíjať sa, silu nevzdávať sa, zažiť pocit spolupatričnosti, načerpať energiu do bežného života.

**Špecifické ciele:**

1. Zabezpečiť prezentáciu výrobkov na verejných podujatiach v iných mestách, obciach a podujatiach.

T: 2020-2025 Z: vedúca zariadenia, pracovníčky pre rozvoj pracovných zručností

2. Rozvíjať aktivity v rámci partnerstva so ŠZŠ sv. Anny a ZŠ pre žiakov s autizmom sv. Anny.

T: 2025 Z: vedúca zariadenia

3. Zvýšiť kvalitu práce prostredníctvom ďalšieho vzdelávania zamestnancov (napr. alternatívne formy komunikácie, špeciálna pedagogika a pod.) vzhľadom k potrebám prijímateľov a prevádzky zariadenia.

T: 2021-2025 Z: vedúca zariadenia

4. Vypracovať plán odborných stáži, zabezpečiť podmienky prevádzky a samotnú realizáciu pre zamestnancov.

T: 2021-2025 Z: vedúca zariadenia

5. Zvýšiť počet záujmových činností a spoločných aktivít s prijímateľmi sociálnych služieb a ich rodinnými príslušníkmi.

T: 2021-2025 Z: vedúca zariadenia, zamestnanci zariadenia

6. Plánovať zriadenie pobytovej služby odkázanosti (špecializované zariadenie) v Dome sv. Anny v nadväznosti na kapacitné možnosti/priestory, legislatívne, ekonomické a projektové podmienky.

T: 2025-2030 Z: Centrum GKCH, projektový manažér, vedenia zariadenia

Návrhy, spätnú väzbu k tomuto dokumentu k (vízii a cieľom) je možné vyjadriť priamo v zariadení vedúcej zariadenia alebo emailom: domsvanny@charita-po.sk .